Odlazak u gradsku knjižnicu

U utorak 2.12.2014. smo išli u gradsku knjižnicu “August Cesarec” i slušali radionicu “Ticalova putovanja”. Odgovarali smo na pitanja o Ticalovim putovanjima. Stvarali smo novu radioigru “Mala sirena”. Redatelj je bio Teo, a glumci sirena - Antea, princ - Roberto a ostali su stvarali zvukove: vjetar, kišu,valove. Izvedbu smo poslušali jer ju je snimio tonski majstor. Naučili smo što je: slušaonica-radioigra, dramaturg, tonski majstor, redatelj, glumci, stvaranje zvukova u različitim prostorijama, različite mikrofone.

Matea Mustapić

U utorak 2.12.2014 posjetili smo Gradsku knjižnicu August Cesarec. Na radionici smo slušali radioigru Ticalova putovanja koju je napisao Zoran Pongrešič. Nakon razgovora  o radioigri Ticalova putovanja probali smo napraviti sami svoju radioigru na temu Mala sirena. Redatelj je bio Teo Piškur, a glumci su bili: princ-Roberto Ciglenečki, Mala sirena-Antea Gačić, dok su ostali oponašali zvukove iz prirode (vjetar,kišu i valove). Tonski majstor nas je snimio, a zatim smo se slušali. Na radionici smo naučili što je: radioigra, dramaturg, tonski majstor, redatelj, glumci. Na kraju su nas počastili Cedevitom.

Teo Piškur

Sastavak o knjižnici “ Augusta Cesarca “

Danas 3.12. smo posjetili knjižnicu “ Augusta Cesarca“. Poslušali smo igrokaz “ Ticalova putovanja“, a zatim su nam dramaturg Nives i redatelj Tomislav pokazali na projektoru studio za snimanje, glumce, snimku kako glumci govore, razne mikrofone, tonskog majstora, stvaranje zvukova i gluhu sobu. Snimili smo “Malu sirenu“, redatelj je bio Teo, sirena Antea, a princ Roberto, mi drugi smo stvarali: kišu, vjetar, valove. Poslije smo poslušali izvedbu koju smo snimili. Onda smo pričali, a za kraj Nives i Tomislav su nam pustili brojalicu “Tri mesara buhu klala“, bila je smiješna. Jako mi je bilo lijepo i voljela bi opet doći!

Nikolina Dasović

Bili smo u knjižnici August Cesarec i krenuli smo u 7:50, a vraćali se u 12:30 sati. U knjižnici Auguta Cesareca smo slušali radioigru – slušaonicu ticalova putovanje. Stvarali smo novu radioigru mala sirena redatelj je bio Teo, a glumci sirena - Antea, princ -Roberto, ostali su stvarali zvukove. Tonski majstor nas je snimio te smo se slušali nakon izvedbe.

Mirta Lukač

ODLAZAK U KNJIŽNICU

21.12.2014. krenuli smo u 8:00 u posjet Gradsku knjižnicu Augusta Cesarca. Vozili smo se javnim prjevozom i stigli smo u knjižnicu. Kratko smo razgledali knjižnicu pa smo otišli u studio. Tamo smo upoznali dramaturginju i tonskog majstora koji su nam ispričali nešto o snimanju radioigre. Zatim smo slušali priču „Ticalova putovanja“. Ticalo nije htio bit mrav nego razne druge životnje. Nakon priče vidjeli smo nekoliko prezentacija. Nakon toga smo razgledali knjižnicu jer smo imali par minuta slobodno. Sve što sam vidjela u knjižnici mi se svidjelo. U studiu sam sve vidjela i čula i također mi se svidjelo.

 Franka Cvjetković

U utorak, 2.12.2014., moj razred i ja s učiteljicom smo išli u knjižnicu August Cesarec na Kvatriću. Kada smo stigli u knjižnicu dočekala nas je teta knjižničarka. U dvorani su nam pričali o radioigri, zatim smo slušali priču o mravu koja se zove "Ticalova putovanja". Priču je napisao Zoran Pongrašić. Nakon toga smo upoznali što je sve potrebno za radioigru (mikrofon, ozvučenje, mikseta i soba za jeku i bez jeke). Na kraju smo svi zajedno osmislili novu radioigru "Mala sirena". Svidjeli su mi se Nives i Tomislav koji su nam sve ovo objasnili. Naš posjet knjižnici trajao je otprilike dva sata, od devet do jedanaest sati ujutro.

Antea Gačić